
	Iepirkums
	[bookmark: _Hlk161840208] atklāts konkurss “Iecirkņa Rīga-Lugaži aprīkošana ar mikroprocesoru dispečeru centralizācijas sistēmu” (iepirkuma identifikācijas Nr. LDZ 2026/208-AK)



VAS “Latvijas dzelzceļš” (turpmāk – Pasūtītājs) rīko šo apspriedi ar ieinteresētajiem piegādātājiem par plānotā iepirkuma nolikumā iekļaujamo informāciju saskaņā ar Sabiedrisko pakalpojumu sniedzēju iepirkumu likuma 22.panta 2.1 daļu.

	Pasūtītāja nosaukums:
	VAS “Latvijas dzelzceļš”

	
Apspriedes norises veids un laiks:
	
Apspriede paredzēta tikai elektroniskā veidā – rakstveidā.

	
	Apspriedes materiālu (tai skaitā apspriežamo iepirkuma  prasību projektu) publicēšana paredzēta elektroniski Elektronisko iepirkumu sistēmā.

Apspriede tiek organizēta, lai nodrošinātu ieinteresēto piegādātāju iespējas iepazīties ar plānotā iepirkuma pamatnosacījumiem, un elektroniski rakstveidā sniegt priekšlikumus iepirkuma dokumentācijas pilnveidei.

	
	Ieinteresētie piegādātāji komentārus un priekšlikumus iesniedz elektroniski rakstveidā līdz 2026.gada 10.augustam (ieskaitot) Elektronisko iepirkumu sistēmā (EIS) e-konkursu apakšsistēmā, kur publicēti apspriedes dokumenti, vai nosūtot uz e-pasta adresi: inga.upenaja@ldz.lv

	
Iesniedzot komentārus/priekšlikumus ieinteresētais piegādātājs norāda:



	
Piegādātāja nosaukumu. 
Plānotā iepirkuma nosaukumu.
Piegādātāja kontaktpersonu (t.sk. tālruņa numuru un e-pasta adresi).
Piegādātāja komentāru vai priekšlikumu. Iesniegtajam komentāram/priekšlikumam jābūt sagatavotam izsmeļoši, konstruktīvi un sniedzot pamatojumu noteiktu precizējumu veikšanai.

	Apspriedes ietvaros ieinteresētie piegādātāji komentārus/ierosinājumus var iesniegt par:
	Izvirzītajām kvalifikācijas prasībām un tehniskās specifikācijas prasībām.



1. Apspriedes mērķis: nodrošināt ieinteresēto piegādātāju iespējas iepazīties ar plānotā iepirkuma  pamatnosacījumiem, apzināt ieinteresēto piegādātāju spējas nodrošināt iepirkuma priekšmetam atbilstošu piedāvājumu saskaņā ar pasūtītāja izstrādāto tehnisko specifikāciju un saņemt ieinteresēto piegādātāju priekšlikumus iepirkuma dokumentācijas pilnveidei.
2. Informācija par Iepirkuma priekšmetu:
2.1. [bookmark: _Hlk144449197]Iepirkuma priekšmets: Iecirkņa Rīga-Lugaži aprīkošana ar mikroprocesoru dispečeru centralizācijas sistēmu.
2.2. [bookmark: _Hlk235711812]Iepirkuma galvenais CPV kods: 72212140-2 (Dzelzceļa satiksmes vadības programmatūras izstrādes pakalpojumi). 
Iepirkuma papildu priekšmetu CPV kodi:
[bookmark: _Hlk235711823]71311230-2 (Dzelzceļa inženiertehniskie pakalpojumi), 
	71320000-7 (Inženiertehniskās projektēšanas pakalpojumi).

2.3. [bookmark: _Hlk144982491]Daļas: Iepirkuma priekšmets netiek dalīts daļās.
2.4. Varianti: piedāvājuma varianti nav atļauti.
2.5. [bookmark: _Hlk144322695]Pakalpojuma sniegšanas vieta: Latvijas Republika, Igaunijas Republika.
2.6. Darbu izpildes laiks: 24 mēneši. 
2.7. Plānotais apjoms: saskaņā ar Pasūtītāja prasībām (2.pielikums).

3. Plānotais iepirkuma izsludināšanas laiks: 2026.gada augusts

4. Priekšlikumu izskatīšanas kārtība:
4.1. Pasūtītājs izskata ieinteresēto piegādātāju sniegtos komentārus/priekšlikumus un izvērtē to pamatotību un nepieciešamību iekļaušanai iepirkuma dokumentācijā, par ko tiks sagatavots apspriedes ziņojums.
4.2. Pasūtītājs ieinteresētajam piegādātājam, kurš iesniedzis priekšlikumus iepirkuma dokumentācijas pilnveidei, nesniedz detalizētu priekšlikumu izvērtējumu un pamatojumu piedāvāto priekšlikumu iekļaušanai vai neiekļaušanai iepirkuma dokumentācijā. Atbildes atsevišķi katram no piegādātājiem  sniegt nav paredzēts.

5. Apspriedes dokumentēšana un publicēšana: Piegādātāji apspriedes ietvaros iesniedzot pasūtītājam informāciju, kas ir komercnoslēpums, ierobežotas pieejamības informācija vai jebkura cita veida konfidenciāla informācija, ietver attiecīgās norādes. Apspriedes norise tiks dokumentēta, sagatavojot apspriedes ziņojumu, kuru nav paredzēts publicēt.

6. Cita informācija: Pasūtītāja sniegtā informācija apspriedes ietvaros ir uzskatāma par plānotu un provizorisku un tā var būtiski mainīties, izstrādājot iepirkuma dokumentāciju. Minētā informācija nerada juridiskas sekas  (tiesības un pienākumus) pasūtītājam un piegādātājiem.

7. Apspriedes dokumentos un ieinteresēto piegādātāju iesniegtajos dokumentos iekļautie fizisko personu dati tiks apstrādāti ar mērķi nodrošināt tirgus jomas izpēti par darbu izpildījuma risinājumiem (specifikācija, piegādes vai izpildes termiņiem, garantijas saistības u.c.), iespējamām izmaksām un potenciālo piegādātāju loku saskaņā ar 2016. gada 27.aprīļa Eiropas Parlamenta un Padomes Regulu 2016/679 par fizisku personu aizsardzību attiecībā uz personas datu apstrādi un šādu datu brīvu apriti, ar ko atceļ Direktīvu 95/46/EK (Vispārīgā datu aizsardzības regula) 6.panta 1.daļas f) apakšpunktu. Personas datu apstrādes pārzinis ir VAS “Latvijas dzelzceļš".

8. Apspriedei publicējamā informācija: Nolikuma projekts ar pielikumiem (izņemot Līguma projekts).

Jau iepriekš pateicamies ieinteresētajiem piegādātājiem par sniegtajiem komentāriem un priekšlikumiem!

